மாநிலங்களவையில் உறுப்பினர்களின் அமளியால் அதிருப்தியடைந்த அதன் தலைவர் எம்.வெங்கய்ய நாயுடு, ``இத்தகைய அநாகரிக நடவடிக்கைகளை ஒட்டுமொத்த நாட்டு மக்களும் பார்த்துக்கொண்டிருக்கிறார்கள்" என்றார். ``எந்தவொரு பிரச்னை பற்றியும், எந்த விவகாரமானாலும் அதுபற்றி விவாதம் நடத்த அரசு தயாராக உள்ளது'' என்று மத்திய நாடாளுமன்ற விவகாரங்கள் துறை இணையமைச்சர் விஜய் கோயல் தெரிவித்தார். எனினும், உறுப்பினர்களின் அமளி நீடித்ததால், மாநிலங்களவை நாள் முழுவதும் ஒத்திவைக்கப்பட்டது.